CELEX: 42021D1817
Language: hu
Date: 2021-10-13 00:00:00
Title: A tagállamok kormányai képviselőinek (EU) 2021/1817 határozata (2021. október 13.) a Törvényszék két bírájának kinevezéséről

2021.10.18.   
               
               
                  HU
               
               
                  Az Európai Unió Hivatalos Lapja
               
               
                  L 368/4
               
            
         A TAGÁLLAMOK KORMÁNYAI KÉPVISELŐINEK (EU) 2021/1817 HATÁROZATA
         (2021. október 13.)
         a Törvényszék két bírájának kinevezéséről
         AZ EURÓPAI UNIÓ TAGÁLLAMAI KORMÁNYAINAK KÉPVISELŐI,
         tekintettel az Európai Unióról szóló szerződésre és különösen annak 19. cikkére,
         tekintettel az Európai Unió működéséről szóló szerződésre és különösen annak 254. és 255. cikkére,
         mivel:
         
                     (1)
                  
                  
                     Az Európai Unió Bíróságának alapokmányáról szóló 3. jegyzőkönyv 7. cikkével összhangban – CSEHI Zoltánnak és Octavia SPINEANU-MATEI-nek a Bíróság bírájává történő kinevezését követően – ki kell nevezni két bírát a Törvényszékhez CSEHI Zoltán és Octavia SPINEANU-MATEI 2022. augusztus 31-ig tartó hivatali idejének hátralévő részére.
                  
               
                     (2)
                  
                  
                     A megüresedett álláshelyekre KECSMÁR Krisztiánt és Ion GÂLEA-t javasolták jelöltként.
                  
               
                     (3)
                  
                  
                     Az Európai Unió működéséről szóló szerződés 255. cikke alapján létrehozott bizottság kedvező véleményt nyilvánított az említett jelölteknek a törvényszéki bírói feladatok ellátására való alkalmasságáról,
                  
               ELFOGADTÁK EZT A HATÁROZATOT:
         
            1. cikk
            A tagállamok kormányainak képviselői az e határozat hatálybalépésének időpontjától 2022. augusztus 31-ig tartó időszakra a következő személyeket a Törvényszék bírájának nevezik ki:
            
                        —
                     
                     
                        KECSMÁR Krisztián,
                     
                  
                        —
                     
                     
                        Ion GÂLEA.
                     
                  
         
            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2021. október 13-án.
            
               
                  az elnök
               
               I. JARC